Diari Oficial de la Generalitat Valenciana


Sumari del DOGV 6527, del 24-05-2011 (2011/5725)

Informació pública de la modificació puntual del pla especial de vinculació a règims de protecció pública i del Projecte de reparcel·lació forçosa del Sector La Torre de València.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6527

Data del DOGV
:   24-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5725


Data del document
:   11-05-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * València
    * pla d'urbanisme

Informació pública de la modificació puntual del pla especial de vinculació a règims de protecció pública i del Projecte de reparcel·lació forçosa del Sector La Torre de València. [2011/5725]  
Per Resolució de la directora general de Vivenda i Projectes Urbans de la Conselleria de Medi Ambient, Aigua, Urbanisme i Vivenda de data 11 de maig de 2011, s'ha acordat sotmetre a informació pública la modificació puntual del pla especial de vinculació a règims de protecció pública i del projecte de reparcel·lació del Sector la Torre de València, per un període d'un mes, per mitjà de la seua publicació el Diari Oficial de la Comunitat Valenciana i en un diari no oficial d'àmplia difusió en la localitat.  
La modificació puntual del pla especial i del posterior document de gestió, té com a objecte principal la correcció de les alineacions de les parcel·les resultants per a la seua adequació a la realitat física de l'execució de les obres d'urbanització i dels elements preexistents, després d'un alçament topogràfic més exhaustiu dut a terme en l'àmbit del sector; sense que implique cap alteració en l'edificabilitat de les parcel·les.   
Com a conseqüència d'alguns canvis plantejats en el planejament, a nivell d'ordenació detallada, és necessari adequar algunes de les fitxes de parcel·la resultant del projecte de reparcel·lació.  
  
Així mateix, es fa necessari la inclusió en el dit projecte d'una superfície no tinguda en compte l'obtenció del qual és necessària per a la correcta execució d'allò que s'ha especificat en el pla especial.  
D'altra banda, el Programa d'Actuació Integrada del Sector La Torre de València i el seu projecte d'urbanització, van reflectir la necessitat de connectar i integrar l'actuació en el seu entorn urbà, per mitjà de la urbanització d'uns terrenys, en el si de la unitat d'execució Eduardo Dato, que van ser objecte d'un projecte d'ocupació temporal, basant-se en el qual es va executar l'obra pública d'urbanització d'estos. Este sòl urbà, vial limítrof en l'extrem sud-est del sector, es considera en la present modificació condició de connexió del sector en el seu entorn immediat, a fi d'acoblar les infraestructures que han d'integrar-se en sòl urbà adquirint un caràcter global. D'esta manera, a l'haver executat ja l'IVVSA l'obra pública amb anterioritat al desenvolupament del Programa d'Actuació Integrada i projecte de reparcel·lació de la unitat d'execució Eduardo Dato, s'han avançat les obres d'urbanització en el dit vial, per la qual cosa resulta procedent que, per mitjà de la preceptiva ordenança municipal, s'establisca un cànon d'urbanització, a fi que els interessats en el desenvolupament del Programa d'Actuació Integrada Eduardo Dato contribuïsquen a sufragar la inversió realitzada per l'IVVSA en la implantació de la dita infraestructura o l'obtenció del sòl necessari per a l'execució de l'obra d'urbanització, tal com preceptua l'article 189 de la Llei Urbanística Valenciana, en relació amb els articles 189 de la Llei Urbanística Valenciana i 29.2 del TRLS Reial Decret Legislatiu 2/2008, de 20 de juny, concernents a l'expropiació, en el cas que esta siga necessària al no aprovar-se definitivament el projecte de reparcel·lació de la unitat d'execució Eduardo Dato.  
Igualment s'introduïx una nova fitxa d'ordenació per a un tram específic del sòl dotacional públic de xarxa viària, RV+AV-01, en la que d'acord amb l'article 60.3 de la Llei Urbanística Valenciana i article 125.3 del Reglament d'Ordenació i Gestió Territorial i Urbanística, s'especifica que l'afecció demanial es limita al sòl i al vol amb exclusió total del subsòl que tindrà la consideració de ben patrimonial que podrà ser alienat per l'administració titular per a l'ús i destí d'aparcament.  
  
Finalment, s'actualitzen les servituds de centres de transformació a allò que s'ha executat en obra, així, la servitud de centre de transformació establida inicialment en la parcel·la dotacional ED-02, es trasllada a la parcel·la dotacional TD-11.  
  
La documentació es trobarà depositada per a la seua consulta pública durant el referit termini d'un mes, comptats a partir de l'endemà al de la seua publicació en el Diari Oficial de la Comunitat Valenciana, en la seu de l'Institut Valencià d'Habitatge, SA, ubicada al carrer En Bou núm. 9 i 11, en horari de 09.00 a 14.00 hores, així com en l'Ajuntament de València, carrer Amadeo de Savoia, 11, i es podran presentar les al·legacions que es consideren oportunes en la direcció assenyalada, així com en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.   
  
València, 11 de maig de 2011.- La directora general de Vivenda i Projectes Urbans: Mª Jesús Rodríguez Ortiz.